طب و الكفار اللي ميعرفوش ربنا و بيقودوا البحث العلمي في العالم ؟
أنا مش عارف أنت صاحب السؤال وللا لأ ، بس هجاوب على أنك مش صاحب السؤال.  مش بنتكلم على النوع دا من العلم أصلًا ، دا أولًا ، بنتكلم على العلم الذي لله.  ثانيًا : لنفرض مثلًا أنه بنتكلم على الفيزياء والكيمياء ، إيه المشكلة لما ربنا يكون بيعاقب المؤمن في حاجة زي دي عشان يرجع له ، بينما الكافر هان على الله فلم ينبهه إلى أن يتوب؟!  دا بافتراض يعني أن دا المقصود ، فهو حتى على هذا الجانب مافيهوش مشكلة.  ثالثًا : الكفار اللي ما يعرفوش ربنا دول خدوا بأسباب العلم ، "إنما العلم بالتعلّم" والمؤمنين ما خدوش بيه ، فبقوا هما اللي بيقودوا البحث العلمي في العالم ، دا مالوش علاقة بالسؤال أصلًا.  لأنه الكفار اللي بياخدوا بأسباب القوة بينتصروا على المؤمنين اللي ما بياخدوش بيها.  واحد كافر وواحد مؤمن ، المؤمن قفز في البحر وهو مش بيعوم فقام غرق ، والتاني قفز وهو بيعوم كويس فنجا.  دي سنن كونية مافيهاش مؤمن وكافر.  ودا مالوش علاقة أصلًا بتأثير الذنوب على الذهن في أي حال من الحالات ، دا موضوع تاني.